text: आईआरसीटीसी की वेबसाइट पर टिकट बुकिंग के दौरान यात्रियों को यह विकल्प मिलता है. आईआरसीटीसी रेलवे का उपक्रम होकर यात्रियों और बीमा कंपनियों के बीच लिंक का काम करती है. टिकट बुक होने के बाद पीएनआर के साथ बीमा कंपनी की सभी जानकारियां और पौलिसी नंबर यात्रियों को मैसेज व ई-मेल पर किया जाता है. दुर्घटना की स्थिति में संबंधित कंपनी यात्री के नौमिनी को बीमा राशि देती है. यह सुविधा मैन्यूल टिकट में नहीं है. मैन्यूल टिकट लेकर यात्रा करने और दुर्घटना हो जाने पर सरकार द्वारा घोषित मुआवजा ही मिलता है. जबकि ई-टिकट पर मुआवजे के साथ बीमा राशि भी मिलती है.